দিনমজুর মানুষগুলো ভোরে এখানে এসে অপেক্ষা করেন কাজের জন্য। এটি তাদের জন্য প্রতিদিনকার রুটিন। সকাল ৬টা থেকে ৯টা পর্যন্ত চলে এই হাট। কথা হয় মনোয়ারা বেগম নামে ৬০ বছর বয়সি এক নারী শ্রমিকের সঙ্গে। বাড়ি পঞ্চগড় পৌরসভার পূর্ব ইসলামবাদ গ্রামে। মনোয়ারা বেগম বলেন, ‘আমার বিয়ের বয়স যখন ছয় বছর তখন দুই সন্তান রেখে স্বামী অন্য জায়গায় বিয়ে করে। দুই সন্তান নিয়ে আমি হতাশার সাগরে ভাসতে থাকি। আমি তো মা। আমি সন্তান ফেলে যেতে পারিনি। আমার মায়ের কাছে সন্তানদের রেখে মানুষের বাড়িতে কাজ শুরু করি। এরপর এক মামা আমাকে এই হাটের কথা বলেন। এভাবে এই হাটে আসি আমি। দীর্ঘ ৩০ বছর এই হাট থেকে কাজে যাই, টাকা পাই, সংসার চালাই।’